text: Áleyparin gjørdi eins og liðfelagin í TB, og skoraði í U21-debutini á Svangaskarði.
text: #000002
text: Tvøramaðurin kom inn og gjørdi mun í gjár (Mynd: Sverri Egholm)
text: #000003
text: U21 landsliðið hjá Føroyum byrjaði sína EM-undankapping á Svangaskarði í gjárkvøldið, har Kasakstan var á vitjan. Tað gjørdist talan um eitt 3-1 tap og uppibornan sigur til útiliðið, ið kom á odda beinanveginLes meira um dystin herEitt av ljóðspunktunum hjá Føroyum var Stefan Radosavljevic, ið kom inn til sín fyrsta U21-landsdyst, tá lítið korter var eftir. Stefan hevur havt eitt sera gott kappingarár fyri TB, og um hugt verður eftir bert málum, so hevur áleyparin syrgt fyri helminginum av stigunum, ið tvøramenn hava fingið. Í gjárkvøldið minkaði hann um munin, til 1-2 eftir smáar tíggju minuttir á vøllinum, við góðum málið.
text: #000004
text: Poul breyt av álvara ígjøgnum í 2013, har hann skoraði sjey mál í Betrideildini. 17-ára gamli áleyparin við nógvu styrkini gjørdi eisini bart, tá hann fekk møguleikan á U21. Hann skoraði útjavandi málið ímóti Rumenia á Svangaskarði í yvirtíðini og gjørdist yngsti málskjútti á U21-landsliðnum nakrantíð. Tá var Poul næstan fýra mánaðir frá at fylla 18. Málið hjá innskifta TB-leikaranum var tað seinasta, ið Føroyar skoraðu í fyrsta dystinum í einari undankapping. Myndir frá dystinum í gjár Hetta broytti Stefan uppá í gjár. Hann er partur av yngsta árganginum, ið var umboðaður hjá Føroyum í gjár (2000-árganginum). Stefan er bert 18-ára gamal - hann fyllur 19 í september. Hann er harvið triðyngsti málskjúttin hjá U21-landsliðnum, ið hevur luttikið í seks undankappingum, frammanundan henni sum júst er byrjað. Jóan Símun Edmundsson var bert 17-ára gamal, tá hann við frálíkum stútara søkti russisku bjørnina í Gundadali í juni 2009. Jóan Símun var tá ein stóran mánað frá at fylla 18 og harvið næstyngsti málskjúttin í søguni hjá U21-landsliðnum.
text: #000007